pythainlp/thaigov-v2-corpus-22032023 huggingface dataset:
วันศุกร์ที่ 26 สิงหาคม 2565
รัฐบาลโชว์ผลงานแก้ปัญหาแม่วัยใส ท้องไม่พร้อมลด เรียนต่อเพิ่ม  “แอปเป๋าตัง” จองสิทธิรับยาคุมได้
รัฐบาลโชว์ผลงานแก้ปัญหาแม่วัยใส ท้องไม่พร้อมลด เรียนต่อเพิ่ม  “แอปเป๋าตัง” จองสิทธิรับยาคุมได้
วันนี้ (26 สิงหาคม 2565) นางสาวรัชดา ธนาดิเรก รองโฆษกประจำสำนักนายกรัฐมนตรี กล่าวว่า จากการขับเคลื่อนร่วมกันของหน่วยงานที่เกี่ยวข้อง ภายใต้ พ.ร.บ.การป้องกันและแก้ไขปัญหาการตั้งครรภ์ในวัยรุ่น พ.ศ. 2559 ทำให้นักเรียนนักศึกษาที่ตั้งครรภ์ได้เรียนต่อในสถานศึกษาแห่งเดิมสูงขึ้น จากเดิมปี 2559 ได้เรียนต่อที่เดิม 13.7% ให้ออก หยุดเรียน หรือลาออกเกินครึ่ง 53.5% แต่ล่าสุด ปี 2564 ได้เรียนต่อที่เดิมเพิ่มเป็น 33.8% โดนให้ออก หยุดเรียน หรือลาออกลดลงเหลือ 36.1%
มากไปกว่านั้น ปัจจุบันอัตราการท้องไม่พร้อมในกลุ่มแม่วัยใสดีขึ้นด้วยเช่นกัน กลุ่มอายุ 15-19 ปี เหลืออยู่ที่ 25 ต่อ 1,000 ประชากร จาก ปี 2562 อยู่ที่ 31 ต่อ 1,000 ประชากร กลุ่มอายุ 10-14 ปี เหลืออยู่ที่ 0.9 ต่อ 1,000 ประชากร จากปี 2562 อยู่ที่ 1.1 ต่อประชากร 1,000 คน ทั้งนี้
รัฐบาลพร้อมภาคส่วนที่เกี่ยวข้องยังคงร่วมกันขับเคลื่อนการคุมกำเนิดอย่างต่อเนื่อง เพื่อป้องกันการตั้งครรภ์ในกลุ่มที่ไม่พร้อมโดยเฉพาะในวัยรุ่น มีเป้าหมาย ปี 2570 กลุ่มอายุ 15-19 ปี ให้เหลือ 15 ต่อ 1,000 ประชากร กลุ่มอายุ 10-14ปี ให้เหลือ 0.5 ต่อ 1,000 ประชากร
นางสาวรัชดาฯ กล่าวด้วยว่า สำนักงานหลักประกันสุขภาพแห่งชาติ (สปสช.) ซึ่งเป็นอีกหน่วยงานสำคัญในการดูแลสุขภาพประชาชน ได้พัฒนาระบบการให้บริการแจกยาคุมกำเนิดให้ผู้หญิงไทยอายุตั้งแต่ 15-59 ปี สามารถรับยาเม็ดได้ฟรี ครั้งละไม่เกิน 3 แผง คนละไม่เกิน 13 แผงต่อปี โดยจองสิทธิรับยาคุมฟรี! ผ่านแอปพลิเคชัน “เป๋าตัง” แล้วไปรับยาที่ร้านยา คลินิก และหน่วยบริการใกล้บ้าน หากไม่มีสมาร์ทโฟน สามารถแสดงบัตรประชาชนเพื่อรับยาคุมกำเนิดชนิดเม็ดที่หน่วยบริการได้เช่นกัน
สำหรับขั้นตอนจองสิทธิรับยาคุมฟรี! ผ่านแอปเป๋าตัง มีดังนี้ 1. เปิดแอปเป๋าตัง ไปที่เมนู “กระเป๋าสุขภาพ” กด “สมัครใช้งานกระเป๋าสุขภาพ” แล้วกรอกข้อมูลและรอการยืนยัน
2.เมื่อได้รับการยืนยันแล้ว ให้เลือกเมนู “บริการสร้างเสริมสุขภาพ” กด “ยาเม็ดคุมกำเนิด”
3.ค้นหาหน่วยบริการ และทำการจองสิทธิภายในวันที่จองสิทธิ และ 4.รับยาคุมกำเนิดภายในวันที่จองสิทธิ ตามเวลาทำการของหน่วยบริการที่เข้าร่วมโครงการ เช่น ร้านขายยา คลินิกเวชกรรม คลินิกพยาบาล ฯลฯ
"ขณะเดียวกัน ทางกระทรวงสาธารณสุขได้เตือนว่า การใช้ยาคุมกำเนิดไม่ว่าจะแบบยาเม็ดหรือการฝัง สามารถป้องกันเฉพาะการท้องไม่พร้อม แต่ไม่ได้ป้องกันโรคติดต่อทางเพศสัมพันธ์ ขณะนี้มีตัวเลขรายงานว่า พบผู้เป็นโรคติดต่อทางเพศสัมพันธ์เพิ่มขึ้น เนื่องจากละเลยไม่สวมถุงยางอนามัย ดังนั้น ขอให้คำนึงถึงเรื่องความเสี่ยงต่อการติดโรคทางเพศสัมพันธ์ด้วย" นางสาวรัชดาฯ ย้ำ
.....................
วันอาทิตย์ที่ 20 กุมภาพันธ์ 2565
รัฐบาลเตรียมนำเข้า “แรงงานต่างด้าว ม.64” ใน 8 จังหวัด แก้ไขปัญหาขาดแคลนแรงงาน – ลักลอบทำงานผิดกฎหมาย
.....
รัฐบาลเตรียมดำเนินมาตรการนำเข้าแรงงานต่างด้าวให้เข้ามาทำงานในประเทศไทย เพื่อแก้ไขปัญหาขาดแคลนแรงงาน และลักลอบทำงานอย่างผิดกฎหมาย ทั้งนี้ การดำเนินมาตรการดังกล่าว จะทำควบคู่กับการป้องกันการแพร่ระบาดของโควิด-19
.
โดยกระทรวงแรงงาน ได้เร่งวางแนวทางการนำคนต่างด้าวสัญชาติเมียนมา และกัมพูชา ที่เข้ามาทำงานบริเวณชายแดนลักษณะไป - กลับ หรือตามฤดูกาลในพื้นที่ ตามความตกลงว่าด้วยการข้ามแดนระหว่างประเทศทั้งสอง (มาตรา 64) ใน 8 จังหวัด แบ่งเป็น
.
- สัญชาติกัมพูชาใน 4 จังหวัด ได้แก่ ศรีสะเกษ สุรินทร์ สระแก้ว และตราด
- สัญชาติเมียนมาใน 4 จังหวัด ได้แก่ เชียงราย ตาก กาญจนบุรี และระนอง (ดำเนินการตามแนวทางเดียวกับการนำแรงงานกัมพูชาทำงานในพื้นที่จังหวัดจันทบุรี)
.
และหน่วยงานที่เกี่ยวข้องได้เตรียมความพร้อมสถานที่กักตัวทั้งสิ้น 17 แห่ง มี 476 ห้อง รองรับได้ 1,368 คน แบ่งเป็น
.
- แรงงานสัญชาติกัมพูชาที่เดินทางมาทำงานใน จ.ศรีสะเกษ สุรินทร์ สระแก้ว และตราด มี 11 แห่ง 291 ห้อง รองรับได้ 1,038 คน
.
- แรงงานสัญชาติเมียนมาที่เดินทางมาทำงานใน จ.เชียงราย ตาก กาญจนบุรี และระนอง มี 6 แห่ง 185 ห้อง รองรับได้ 330 คน
.
ซึ่งจะใช้มาตรการเหมือนกับผู้ที่เดินทางมาจากต่างประเทศ คือ ให้มีพื้นที่ดูแลก่อนเข้ามาทำงาน
.
อ่านเพิ่มเติม คลิกhttps://www.thaigov.go.th/news/contents/details/51668
#ไทยคู่ฟ้า#ร่วมต้านโควิด19
-------------------
วันจันทร์ที่ 13 ธันวาคม 2564
ปลัดกระทรวงเกษตรฯ รับข้อเรียกร้องสมาคมสมาพันธ์ชาวประมงพื้นบ้านแห่งประเทศไทย
ปลัดกระทรวงเกษตรฯ รับข้อเรียกร้องสมาคมสมาพันธ์ชาวประมงพื้นบ้านแห่งประเทศไทย เตรียมหาแนวทางแก้ไขปัญหาประมงไทยอย่างยั่งยืน
(13 ธ.ค.) ดร.ทองเปลว กองจันทร์ ปลัดกระทรวงเกษตรและสหกรณ์ ได้รับมอบหมายจาก ดร.เฉลิมชัย ศรีอ่อน รัฐมนตรีว่าการกระทรวงเกษตรและสหกรณ์ เป็นตัวแทนรับหนังสือ “ขอให้แก้ไขปัญหาชาวประมงพื้นบ้านและฐานทรัพยากรประมงและทะเลชายฝั่ง” จากตัวแทนสมาคมสมาพันธ์ชาวประมงพื้นบ้านแห่งประเทศไทย ซึ่งนำโดยนายปิยะ เทศแย้ม พร้อมเกษตรกรชาวประมงกว่า 100 คน ณ ที่ทำการกระทรวงเกษตรและสหกรณ์
โดย ตัวแทนสมาคมฯ ได้กล่าวขอบคุณรัฐบาลและกระทรวงเกษตรและสหกรณ์ ที่มีนโยบายการประมงอย่างยั่งยืน และสนับสนุนการจดทะเบียนเรือประมงพื้นที่บ้านอย่างเป็นระบบ สำหรับการเดินทางมายื่นหนังสือในครั้งนี้ เนื่องจากได้มีการจัดประชุมสมัชชาชาวประมงพื้นบ้านประเทศไทยประจำปี ครั้งที่ 7 ซึ่งที่ประชุมฯ ได้มีข้อเสนอเพื่อขอให้รัฐบาลและกระทรวงเกษตรและสหกรณ์เร่งหาแนวทางแก้ไขปัญหา และสนับสนุนการประมงพื้นบ้านและฐานทรัพยากรทะเลอย่างยั่งยืน โดยมีข้อกังวลเร่งด่วน มาเสนอต่อกระทรวงเกษตรและสหกรณ์ขอให้เร่งดำเนินการ ดังนี้ 1.ขอให้ออกมาตรการกำหนดควบคุมขนาดพันธุ์สัตว์น้ำเศรษฐกิจ เร่งด่วน 2.ขอให้เร่งรัดให้เกิดแผนย่อยระดับชาติ ว่าด้วยแนวทางวการส่งเสริมและพัฒนาการประมงพื้นบ้านอย่างยั่งยืนในทุกมิติอย่างมีส่วนร่วม
ทั้งนี้ ปลัดกระทรวงเกษตรและสหกรณ์ ได้รับมอบหนังสือดังกล่าวฯ และจะนำเรียนต่อรัฐมนตรีว่าการกระทรวงเกษตรและสหกรณ์ เพื่อหาแนวทางแก้ไขปัญหาและประสานหน่วยงานที่เกี่ยวข้อง เร่งช่วยเหลือชาวประมงต่อไป
วันศุกร์ที่ 10 ธันวาคม 2564
โฆษกรัฐบาล เผย "นายกฯ" ติดตามสถานการณ์โควิด-19 ช่วงวันหยุดวันรัฐธรรมนูญ
โฆษกรัฐบาล เผย "นายกฯ" ติดตามสถานการณ์โควิด-19 ช่วงวันหยุดวันรัฐธรรมนูญ เตือนประชาชนไม่ประมาทต้องป้องกันโควิด ทุกสายพันธุ์
วันนี้ 10 ธ.ค. 64 นายธนกร วังบุญคงชนะ โฆษกประจำสำนักนายกรัฐมนตรี เผยพลเอกประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม ติดตามสถานการณ์ท่องเที่ยวช่วงวันหยุดยาวเนื่องใน วันรัฐธรรมนูญ ระหว่างวันที่ 10-12 ธ.ค. 64
ซึ่งเป็นวันหยุดต่อเนื่องของหลายคนและตรงกับช่วงเวลาที่รัฐบาลมีมาตรการผ่อนคลายเปิดประเทศและการฟื้นฟูเศรษฐกิจด้วยการส่งเสริมการท่องเที่ยวของรัฐบาลกระตุ้นให้เกิดการเดินทางท่องเที่ยวภายในประเทศ อีกทั้ง เข้าสู่ฤดูกาลท่องเที่ยวหรือในหลายพื้นที่เริ่มหนาวเย็น คาดคนไทยเดินทางท่องเที่ยวในประเทศมากขึ้น ขอให้ประชาชนยังคงปฏิบัติตามมาตรการป้องกันโควิด -19 อย่างเคร่งครัดต่อเนื่อง หลังพบผู้ติดเชื้่อสายพันธุ์โอไมครอนในประเทศอย่างต่อเนื่อง อย่างไรก็ตามถึงแม้คนไทยจะฉีดวัคซีนป้องกันโควิด-19 แล้วก็ตาม แต่ก็ยังชะล่าใจไม่ได้ ทุกคนไม่ประมาท ทุกคนจะต้องร่วมมือกัน ปฏิบัติตามมาตรการป้องกันแบบที่เคยทำกันมาอย่างต่อเนื่อง คือสวมหน้ากาก การ์ดอย่าตก ดูแลป้องกันตนเอง  ไม่อยู่ในที่แออัด เว้นระยะห่างและหมั่นล้างมือทำความสะอาด เป็นต้น รวมทั้งขอให้คนไทยท่องเที่ยวอย่างมีความสุข หากทุกคนปฏิบัติตามมาตรการด้านสาธารณสุขจัดไว้จะปลอดภัยแน่นอน
สำหรับผู้ติดเชื้อรายใหม่วันนื้ มีจำนวน  4,193 ราย  แยกเป็นผู้ป่วยจากระบบเฝ้าระวังฯ 4,087 รายผู้ป่วยจากการค้นหาเชิงรุก 56 ราย
ผู้ป่วยภายในเรือนจำ/ที่ต้องขัง 21 รายผู้ป่วยมาจากต่างประเทศ 29 ราย
ผู้ป่วยสะสม 2,131,917 ราย (ตั้งแต่ 1 เมษายน) หายป่วยกลับบ้าน 7,863 รายหายป่วยสะสม 2,055,525 ราย (ตั้งแต่ 1 เมษายน) ผู้ป่วยกำลังรักษา 56,717 รายเสียชีวิต 28 ราย ทั้งนี้ กรมอนามัย ยังได้สำรวจพฤติกรรมป้องกันโรค (DMH) ของ
ประชาชนในเดือนพฤศจิกายน  2564 พบว่าประชาชนมีพฤติกรรมป้องกันโรค D - เว้นระยะห่างอย่างน้อย 1-2 เมตร ร้อยละ 80.26
M - สวมหน้ากากตลอดเวลาในที่สาธารณะ ร้อยละ 94.4 H -ล้างมือหลังสัมผัสสิ่งสกปรก สัมผัสร่วม ร้อยละ 91.5 จะเห็นได้ว่า ประชาชนยังคงพฤติกรรมป้องกันโรคโควิด- 19 อย่างสม่ำเสมอ
ในขณะที่ภาพรวมยอดฉีดวัคซีน ณ วันที่ 10 ธันวาคม 2564 ยอดฉีดทั่วประเทศ สะสม 96,418,573  โดส แบ่งเป็น เข็มที่ 1 จำนวน 49,581,322 ราย สัดส่วนต่อประชากรร้อยละ 74.91  เข็มที่ 2 จำนวน 42,885,075 ราย และเข็มที่ 3 จำนวน 3,925,157
"นายกรัฐมนตรี พอใจสถานการณ์การแพร่ระบาดในภาพรวมเป็นไปในทิศทางที่ดีขึ้น และดีใจที่เห็นคนไทยได้รับการฉีดวัคซีนกว่า50% รวมทั้งสถานประกอบการต่างๆ  ส่วนใหญ่ได้รับมาตรฐานความปลอดภัยด้านสุขอนามัยสำหรับนักท่องเที่ยว ช่วยสร้างความมั่นใจให้กับนักท่องเที่ยวและลดความเสี่ยงจากการแพร่ระบาดของโควิด-19  เชื่อว่าจะส่งผลให้ท่องเที่ยวในประเทศช่วงวันหยุดนี้กลับมาคึกคักอีกครั้ง" นายธนกรกล่าว
วันพุธที่ 27 ตุลาคม 2564
นายกรัฐมนตรีเสนออาเซียนร่วมมือแก้ปัญหาโควิด-19 อย่างเป็นรูปธรรม
วันพุธที่ 27 ตุลาคม 2564
ต่อจากนี้ไป ขอเชิญรับฟังไทยคู่ฟ้า ค่ะ
พลเอก ประยุทธ์ จันทร์โอชา นายกรัฐมนตรี ได้กล่าวถ้อยแถลงแสดงวิสัยทัศน์ในการประชุมสุดยอดอาเซียน ครั้งที่ 38 โดยได้เสนอประเด็นที่อาเซียนควรให้ความสำคัญในภูมิภาค ประกอบด้วย การดำเนินการตามข้อริเริ่มในกรอบอาเซียนเพื่อแก้ไขปัญหาโควิด-19 ให้มีประสิทธิภาพและเสริมสร้างความพร้อมรับมือโรคอุบัติใหม่ สร้างความมั่นคงทางสาธารณสุขในระยะยาว และส่งเสริมความร่วมมือด้านการวิจัยและพัฒนาวัคซีน ซึ่งไทยกำลังพัฒนาวัคซีนภายในประเทศและยินดีร่วมมือกับสมาชิกอาเซียน เห็นควรเริ่มเปิดภูมิภาคและส่งเสริมการเดินทางระหว่างกันอย่างปลอดภัย และปรับกระบวนทัศน์ในการใช้ชีวิตทุกด้านเพื่อสร้างสมดุลโดยเห็นว่า “วาระสีเขียวของอาเซียน”ควรเป็นแนวทางของภูมิภาคเพื่อส่งเสริมการเติบโตทางเศรษฐกิจอย่างยั่งยืน
“สื่อสารภารกิจรัฐบาล” กับสำนักโฆษก สำนักเลขาธิการนายกรัฐมนตรี
วันพฤหัสบดีที่ 2 มิถุนายน 2565
​ปลัดฯกอบชัย เป็นประธานเปิด "โครงการพลิกธุรกิจ SMEs ไทยสู่การผลิตสมัยใหม่ 4.0" ประจำปีงบประมาณ พ.ศ. 2565
​ปลัดฯกอบชัย เป็นประธานเปิด "โครงการพลิกธุรกิจ SMEs ไทยสู่การผลิตสมัยใหม่ 4.0" ประจำปีงบประมาณ พ.ศ. 2565
วันนี้ (1 มิถุนายน 2565) นายกอบชัย สังสิทธิสวัสดิ์ ปลัดกระทรวงอุตสาหกรรม เป็นประธานเปิดโครงการส่งเสริมและพัฒนาเอสเอ็มอี แบบเฉพาะกลุ่ม กองทุนพัฒนาเอสเอ็มอีตามแนวประชารัฐ "โครงการพลิกธุรกิจ SMEs ไทยสู่การผลิตสมัยใหม่ 4.0" ประจำปีงบประมาณ พ.ศ. 2565 ซึ่งมีวัตถุประสงค์เพื่อเพิ่มผลิตภาพกระบวนการผลิตผู้ประกอบการเอสเอ็มอีโดยใช้เทคโนโลยีดิจิทัล หุ่นยนต์ และระบบอัตโนมัติ โดยเป็นการบูรณาการร่วมกับ 3 หน่วยงานที่ปรึกษาหลัก ได้แก่ สถาบันไทย-เยอรมัน มหาวิทยาลัยมหิดล และมหาวิทยาลัยขอนแก่น ซึ่งมีกลุ่มเป้าหมายที่จะได้รับการพัฒนาเป็น SMEs ที่มีความต้องการพัฒนากระบวนการผลิตใช้เทคโนโลยีหุ่นยนต์และระบบอัตโนมัติ นักบูรณาการหุ่นยนต์และระบบอัตโนมัติ (SI: System Integrator) และนักวิเคราะห์ระบบอัตโนมัติ (SA: System Analyst) โดยมีนางวรวรรณ ชิตอรุณ นายภานุวัฒน์ ตริยางกูรศรี รองปลัดกระทรวงอุตสาหกรรม นายณรัฐ รุจิรัตน์ ผู้อำนวยการสถาบันไฟฟ้าและอิเล็กทรอนิกส์ นายสมชาย จักร์กรีนทร์ ผู้อำนวยการสถาบันไทย-เยอรมัน ดร.สัมพันธ์ ศิลปนาฎรองประธานกรรมการ บริษัท เวสเทิร์น ดิจิตอล สตอเรท เทคโนโลยีส์ (ประเทศไทย) จำกัด และผู้บริหารระดับสูงกระทรวงอุตสาหกรรม เข้าร่วมเป็นเกียรติ ณ ห้องประชุม อก 1 ชั้น 2 อาคารสำนักงานปลัดกระทรวงอุตสาหกรรม และผ่านระบบออนไลน์ (Zoom Meeting)
วันอาทิตย์ที่ 17 กรกฎาคม 2565
โฆษกรัฐบาลเผยนายกฯ ห่วงใยผู้ติดเชื้อโควิด-19 วอนประชาชนร่วมมือหลังเดินทางกลับจากท่องเที่ยว /ข้ามจังหวัด หรือไปพื้นที่เสี่ยงช่วงหยุดยาว  ขอให้เฝ้าสังเกตอาการตนเองอย่างใกล้ชิดหากพบอาการน่าสงสัยให้ตรวจ ATK ก่อนเข้าทำงาน
โฆษกรัฐบาลเผยนายกฯ ห่วงใยผู้ติดเชื้อโควิด-19 วอนประชาชนร่วมมือหลังเดินทางกลับจากท่องเที่ยว /ข้ามจังหวัด หรือไปพื้นที่เสี่ยงช่วงหยุดยาว  ขอให้เฝ้าสังเกตอาการตนเองอย่างใกล้ชิดหากพบอาการน่าสงสัยให้ตรวจ ATK ก่อนเข้าทำงาน
วันนี้ (17กรกฏาคม2565) นายธนกรวังบุญคงชนะโฆษกประจำสำนักนายกรัฐมนตรีเปิดเผยว่าพลเอกประยุทธ์จันทร์โอชานายกรัฐมนตรีและรัฐมนตรีว่าการกระทรวงกลาโหมได้รับทราบรายงานสถานการณ์การแพร่ระบาดของโควิด19ในไทยอาจมีแนวโน้มเพิ่มสูงขึ้นขอความร่วมมือประชาชนหลังเดินทางกลับจากการไปท่องเที่ยวและทำบุญตามสถานที่ต่างๆหรือเดินทางข้ามจังหวัดในช่วงวันหยุดยาว ปฏิบัติตนตามคำแนะนำด้านสาธารณสุขสังเกตอาการตนเองอย่างใกล้ชิดหากพบอาการสงสัยน่าจะติดเชื้อเช่นไอเจ็บคอมีไข้ปวดกล้ามเนื้อมีน้ำมูกปวดศรีษะหายใจลำบากขอให้ตรวจATKก่อนกลับเข้าทำงาน หากเป็นผู้ป่วยยืนยันติดเชื้อโควิด-19 ขอให้กักตัวเองอยู่ที่พักหลีกเลี่ยงการพบปะรวมกลุ่มคนจำนวนมากหากมีความจำเป็นจริงๆต้องออกจากบ้านเช่นการเดินทางไปโรงพยาบาลขอให้สวมหน้ากากอนามัยอย่างเคร่งครัด ทั้งนี้นายกรัฐมนตรีเชื่อมั่นว่าหนึ่งในมาตรการป้องกันการแพร่ระบาดที่ดีที่สุด คือทุกคนต้องช่วยลดความเสี่ยงการแพร่เชื้อและรับเชื้อเพื่อช่วยลดจำนวนผู้ติดเชื้อลดลงและไม่เกิดเป็นระลอกใหญ่ขึ้นมาอีก
“หากตรวจATKแล้วผลเป็นบวกว่าติดเชื้อโควิด-19กลุ่มที่มีอาการไม่มากหรือกลุ่มสีเขียวให้เข้ารักษาที่แผนกผู้ป่วยนอกที่หน่วยบริการประจําตามสิทธิหรือหน่วยบริการปฐมภูมิในพื้นที่ตามนโยบาย30บาทรักษาทุกที่ซึ่งจะได้รับการดูแลรักษาตามแนวทาง"เจอแจกจบ"โดยให้กักตัว5วันแบบHome Isolationและอีก5วันให้สังเกตอาการซึ่งสามารถใช้ชีวิตได้ตามปกติโดยต้องสวมหน้ากากอนามัยป้องกันเมื่อออกจากบ้านและเมื่อกลับเข้าทำงาน สำหรับผู้เป็นกลุ่มเสี่ยงสูงให้แจ้งหัวหน้างานและปฏิบัติตามมาตรการของหน่วยงานที่กำหนดไว้”โฆษกประจำสำนักนายกรัฐมนตรีกล่าว
สำหรับสถานการณ์การแพร่ระบาดของโควิด-19วันนี้พบผู้ติดเชื้อโควิด-19ผู้ป่วยรายใหม่(รักษาตัวในโรงพยาบาล)จำนวน2,028รายโดยเป็นผู้ป่วยในประเทศ2,028รายรวมผู้ป่วยสะสม2,335,594ราย(ตั้งแต่1มกราคม2565)ขณะที่หายป่วยกลับบ้าน2,578รายรวมหายป่วยสะสม2,336,240ราย(ตั้งแต่1มกราคม2565)โดยมีผู้ป่วยกำลังรักษา23,299รายและเสียชีวิต18รายจำนวนผู้ป่วยปอดอักเสบรักษาตัวอยู่ในโรงพยาบาล785ราย
ส่วนภาพรวมการฉีดวัคซีนโควิด-19สรุปจำนวนผู้ที่ได้รับวัคซีนสะสมตั้งแต่วันที่28ก.พ. 2564 - 15ก.ค. 2565รวมทั้งสิ้น140, 674,938โดส(รวมยอดสะสมการให้บริการฉีดวัคซีนโควิด- 19แก่กลุ่มเด็กอายุ5 - 11ปีตั้งแต่วันที่1ก.พ. - 15ก.ค. 2565จำนวน5,361,510โดส)จำแนกเป็นผู้ที่ได้รับวัคซีนเข็มที่1จำนวน57,057,622โดสวัคซีนเข็มที่2จำนวน53,329,863โดสและวัคซีนเข็มที่3 (ขึ้นไป)จำนวน30,287,453โดส
—————
วันพฤหัสบดีที่ 6 มกราคม 2565
“สาธิต” รับมอบนวัตกรรมอาหารจากไข่ขาว สำหรับดูแลสุขภาพผู้ป่วย
รัฐมนตรีช่วยว่าการกระทรวงสาธารณสุข รับมอบอาหารสำหรับผู้ป่วยนวัตกรรมฝีมือคนไทย ผลิตเส้นหมี่ด้วยไข่ขาว เส้นสปาเก็ตตี้ไร้แป้งไร้ไขมัน เตรียมส่งมอบให้โรงพยาบาลใช้ดูแลผู้ป่วยต่อไป ย้ำรับประทานอาหารที่ดีมีประโยชน์ อารมณ์จิตใจแจ่มใส ออกกำลังกายประจำ
รัฐมนตรีช่วยว่าการกระทรวงสาธารณสุข รับมอบอาหารสำหรับผู้ป่วยนวัตกรรมฝีมือคนไทย ผลิตเส้นหมี่ด้วยไข่ขาว เส้นสปาเก็ตตี้ไร้แป้งไร้ไขมัน เตรียมส่งมอบให้โรงพยาบาลใช้ดูแลผู้ป่วยต่อไป ย้ำรับประทานอาหารที่ดีมีประโยชน์ อารมณ์จิตใจแจ่มใส ออกกำลังกายประจำ ช่วยป้องกันโรค
วันนี้ (6 มกราคม 2565) ที่กระทรวงสาธารณสุข ดร.สาธิต ปิตุเตชะ รัฐมนตรีช่วยว่าการกระทรวงสาธารณสุขรับมอบอาหารสำหรับผู้ป่วย จากบริษัท แข็งแรงทุกวัน จำกัด ประกอบด้วย เส้นไข่ขาว เส้นหมี่ไข่ขาว และเส้นสปาเก็ตตี้ไร้แป้งไร้ไขมันจำนวน 2 พันถุง มูลค่ารวม 1.7 แสนบาท พร้อมกล่าวว่า กระทรวงสาธารณสุขมีเป้าหมายให้ประชาชนไทยมีสุขภาพดี โดยส่งเสริมให้ประชาชนมีวินัยในการรักษาสุขภาพ จะช่วยป้องกันการเจ็บป่วย ลดค่าใช้จ่าย และงบประมาณในการรักษาพยาบาล ประเด็นสำคัญเรื่องหนึ่งคือการบริโภคอาหารที่ดี มีคุณค่า ซึ่งอาหารที่นำมามอบให้แก่กระทรวงสาธารณสุขในครั้งนี้ เป็นนวัตกรรมที่คิดค้นโดยคนไทย ในการทำเส้นหมี่ เส้นสปาเก็ตตี้ที่ลดการใช้แป้ง แต่เสริมโปรตีนด้วยไข่ขาว ซึ่งมีคุณค่าทางอาหารสูง และยังเหมาะสำหรับเป็นอาหารของผู้ป่วยด้วย
“อาหารเหล่านี้สามารถนำมาให้ผู้ป่วยที่ต้องฟอกไต มะเร็ง และเบาหวาน รับประทานได้ รวมถึงผู้ป่วยที่แพทย์พิจารณาว่าควรรับประทานอาหารที่เสริมด้วยไข่ขาว ซึ่งกระทรวงสาธารณสุขจะส่งมอบต่อให้แก่โรงพยาบาลนำไปใช้ในการดูแลผู้ป่วยต่อไป อย่างไรก็ตาม นอกจากการรับประทานอาหารที่มีประโยชน์แล้ว การนอนหลับพักผ่อนที่เพียงพอ มีอารมณ์จิตใจแจ่มใส รวมถึงออกกำลังกายเป็นประจำจะช่วยเสริมให้มีสุขภาพที่แข็งแรงด้วย”ดร.สาธิตกล่าว
************************************** 6 มกราคม 2565
วันอังคารที่ 23 พฤศจิกายน 2564
ดีอีเอส ติดตามความคืบหน้าการบริหารจัดการทรัพย์สินของโครงการดาวเทียมสื่อสารภายในประเทศภายหลังสิ้นสุดสัมปทาน เน้นประโยชน์สูงสุดต่อประชาชน
ดีอีเอส ติดตามความคืบหน้าการบริหารจัดการทรัพย์สินของโครงการดาวเทียมสื่อสารภายในประเทศภายหลังสิ้นสุดสัมปทาน เน้นประโยชน์สูงสุดต่อประชาชน
เมื่อวันที่22พฤศจิกายน2564นางสาวอัจฉรินทร์พัฒนพันธ์ชัยปลัดกระทรวงดิจิทัลเพื่อเศรษฐกิจและสังคมเป็นประธานการประชุมคณะกรรมการประสานงานตามสัญญามอบสิทธิบริหารจัดการดาวเทียมฯครั้งที่2/2564ณสำนักงานปลัดกระทรวงดิจิทัลเพื่อเศรษฐกิจและสังคมเพื่อติดตามความคืบหน้าการบริหารจัดการทรัพย์สินของโครงการดาวเทียมสื่อสารภายในประเทศและกำกับดูแลการดำเนินงานของบริษัทโทรคมนาคมแห่งชาติจำกัด(มหาชน)ให้มีประสิทธิภาพและเกิดประโยชน์สูงสุดต่อประชาชนและประเทศชาติซึ่งเป็นไปตามมติของคณะกรรมการนโยบายอวกาศแห่งชาติและคณะกรรมการดิจิทัลเพื่อเศรษฐกิจและสังคมแห่งชาติที่เห็นชอบให้NTเป็นผู้บริหารจัดการทรัพย์สินของโครงการดาวเทียมสื่อสารภายในประเทศจนสิ้นสุดอายุทางวิศวกรรมของดาวเทียมหลังจากสิ้นสุดสัญญาสัมปทานกับบริษัทไทยคมจำกัด(มหาชน)
ทั้งนี้การให้NTซึ่งเป็นหน่วยงานของรัฐเข้ามาบริหารจัดการทรัพย์สินในโครงการนี้จะทำให้ประเทศไทยมีความมั่นคงด้านการสื่อสารโทรคมนาคมผ่านดาวเทียมมากยิ่งขึ้นซึ่งดาวเทียมสื่อสารถือเป็นโครงสร้างพื้นฐานที่สำคัญอย่างหนึ่งที่ให้บริการสาธารณะดังนั้นการให้บริการดาวเทียมสื่อสารจึงเป็นกลไกสำคัญในการลดความเหลื่อมล้ำในสังคมสำหรับการเข้าถึงอินเทอร์เน็ตและการติดต่อสื่อสารอีกทั้งเป็นการสร้างความเชื่อมั่นให้แก่ผู้ใช้บริการดาวเทียมของไทย
***************
วันพุธที่ 16 มีนาคม 2565
Govt seeks both urgent, short and long-term solutions to energy price hike to mitigate people’s plight
Govt seeks both urgent, short and long-term solutions to energy price hike to mitigate people’s plight
March 15, 2022, at 1430hrs, at the Green Room, Thai Khu Fah Building, Government House, Prime Minister and Defense Minister Gen. Prayut Chan-o-cha presided over a meeting to discuss the energy issue and people’s plight mitigation. Government Spokesperson Thanakorn Wangboonkongchana disclosed gist of the meeting as follows:
At the meeting, the Prime Minister ordered all concerned agencies, i.e., Ministry of Energy, Ministry of Finance, Ministry of Labor, Ministry of Commerce, Ministry of Agriculture and Cooperatives, the Bank of Thailand, Office of National Economic and Social Development Council, and other concerned agencies, to come up with solutions and mitigation guidelines for the people, especially those who have been affected by energy price hike, low-income earners, workers, etc.
The Prime Minister has handed down a policy to implement proper measures that have the least impact on the people to solve the problem within a limited budget. There should be both urgent, short, and long-term measures for sustainable solutions.
วันพฤหัสบดีที่ 21 กรกฎาคม 2565
คกก.ควบคุมผลิตภัณฑ์ยาสูบแห่งชาติ รับข้อสั่งการนายกฯ ห้ามนำเข้า-ห้ามขายบุหรี่ไฟฟ้าพร้อมผลักดันกฎหมายห้ามผู้ผลิต ผู้นำเข้าผลิตบุหรี่ที่มีส่วนผสมของกัญชา
คณะกรรมการควบคุมผลิตภัณฑ์ยาสูบแห่งชาติ มีมติรับทราบข้อสั่งการนายกรัฐมนตรีในการห้ามนำเข้า -ห้ามขายบุหรี่ไฟฟ้า พร้อมทั้งผลักดันร่างกฎกระทรวงห้ามผู้ผลิต และผู้นำเข้าฯ ผลิตหรือนำเข้าเพื่อขายผลิตภัณฑ์ยาสูบประเภทบุหรี่ซิกาแรตและบุหรี่ซิการ์
คณะกรรมการควบคุมผลิตภัณฑ์ยาสูบแห่งชาติ มีมติรับทราบข้อสั่งการนายกรัฐมนตรีในการห้ามนำเข้า -ห้ามขายบุหรี่ไฟฟ้า พร้อมทั้งผลักดันร่างกฎกระทรวงห้ามผู้ผลิต และผู้นำเข้าฯ ผลิตหรือนำเข้าเพื่อขายผลิตภัณฑ์ยาสูบประเภทบุหรี่ซิกาแรตและบุหรี่ซิการ์ ที่มีส่วนผสมของกัญชาขายในประเทศไทย ทั้งนี้ เพื่อป้องกันการเกิดนักสูบหน้าใหม่ และเป็นการคุ้มครองสุขภาพอนามัยและความปลอดภัยของประชาชน
วันนี้ (21 กรกฎาคม 2565) ที่กระทรวงสาธารณสุข จ.นนทบุรี นายอนุทิน ชาญวีรกูล รองนายกรัฐมนตรีและรัฐมนตรีว่าการกระทรวงสาธารณสุข เป็นประธานการประชุมคณะกรรมการควบคุมผลิตภัณฑ์ยาสูบแห่งชาติ (คผยช.) ครั้งที่ 2/2565 และให้สัมภาษณ์ว่า ที่ประชุมมีมติรับทราบข้อสั่งการนายกรัฐมนตรีในการควบคุมบุหรี่ไฟฟ้า โดยหนึ่งในข้อสั่งการของนายกรัฐมนตรีได้สั่งการให้กระทรวงดิจิทัลเพื่อเศรษฐกิจและสังคม และสำนักงานตำรวจแห่งชาติ เร่งรัดปราบปรามบุหรี่ไฟฟ้าทุกช่องทาง นอกจากนี้ที่ประชุมมีมติผลักดันร่างกฎกระทรวง กำหนดส่วนประกอบผลิตภัณฑ์ยาสูบและสารที่เกิดขึ้นจากการเผาไหม้ของส่วนประกอบผลิตภัณฑ์ยาสูบ หลักเกณฑ์ วิธีการ และเงื่อนไข การแจ้งและการออกใบรับรอง และอัตราค่าธรรมเนียม พ.ศ. .... ซึ่งครอบคลุมถึงการห้ามไม่ให้ผู้ผลิต และผู้นำเข้าผลิตภัณฑ์ยาสูบประเภทบุหรี่ซิกาแรตและบุหรี่ซิการ์ ผลิตหรือนำเข้าเพื่อขายผลิตภัณฑ์ยาสูบที่มีส่วนผสมกัญชา กัญชง สาร CBD และสาร THC เป็นส่วนประกอบ เพื่อเป็นการเสริมมาตรการควบคุมการใช้กัญชาในทางที่ไม่เหมาะสม
นายอนุทิน กล่าวต่อว่า หลังจากมีประกาศกระทรวงสาธารณสุข เรื่อง ระบุชื่อยาเสพติดให้โทษในประเภท 5 พ.ศ. 2565 ซึ่งมีผลใช้บังคับเมื่อวันที่ 9 มิถุนายน 2565 ที่ผ่านมา ซึ่งมีการระบุให้ทุกส่วนของกัญชา กัญชง ไม่เป็นยาเสพติดให้โทษในประเภทที่ 5 ยกเว้นสารสกัดที่มีสาร THC เกินร้อยละ 0.2 โดยน้ำหนัก อาจทำให้ประชาชนนำส่วนประกอบของกัญชา เช่น ใบ ยอด ช่อดอก ไปใช้ในทางที่ไม่เหมาะสม อาทิ การนำไปสูบเพื่อสันทนาการ  จนเกิดเป็นกระแสนิยมการสูบบุหรี่ผสมกัญชา ทำให้เกิดนักสูบหน้าใหม่มากขึ้น ส่งผลให้ผู้ที่ต้องการเลิกบุหรี่เลิกยากขึ้น และหากเด็กหรือเยาวชนมีการใช้บุหรี่ผสมกัญชาจะเกิดปัญหาด้านการเรียนรู้ ความจำ อารมณ์และจิตใจ จึงต้องเร่งควบคุมส่วนประกอบและสารที่ใช้ในการปรุงแต่งในผลิตภัณฑ์ยาสูบ เพื่อป้องกันไม่ให้เกิดการเสพติดผลิตภัณฑ์ยาสูบ ควบคู่กับการลดอันตรายต่อสุขภาพ ลดการสร้างแรงจูงใจในกลุ่มเด็ก เยาวชน ป้องกันการเกิดนักสูบหน้าใหม่ และเป็นการคุ้มครองสุขภาพอนามัยและความปลอดภัยของประชาชน
ทั้งนี้ ที่ประชุมมีมติเห็นชอบแต่งตั้ง นางสาวปนัดดา วงศ์ผู้ดี กรรมการผู้ทรงคุณวุฒิ เป็นโฆษกคณะกรรมการควบคุมผลิตภัณฑ์ยาสูบแห่งชาติ อีกหน้าที่หนึ่ง
********************************** 21 กรกฎาคม 2565
วันจันทร์ที่ 31 มกราคม 2565
กรมทางหลวงชนบทส่งเสริมการท่องเที่ยวเลียบชายฝั่งทะเลภาคใต้ (ตะนาวศรี) ในอนาคต สนับสนุนการค้าชายแดน แบ่งเบาการจราจรบนถนนสายหลัก
กรมทางหลวงชนบท (ทช.) กระทรวงคมนาคม ดำเนินโครงการก่อสร้างถนนและยกระดับชั้นทางถนนสายแยกทางหลวงแผ่นดินหมายเลข 4 - บ้านหินเทิน อำเภอเมือง จังหวัดประจวบคีรีขันธ์ แล้วเสร็จ
กรมทางหลวงชนบท (ทช.) กระทรวงคมนาคม ดำเนินโครงการก่อสร้างถนนและยกระดับชั้นทางถนนสายแยกทางหลวงแผ่นดินหมายเลข 4 - บ้านหินเทิน อำเภอเมือง จังหวัดประจวบคีรีขันธ์ แล้วเสร็จ
นายอภิรัฐ ไชยวงศ์น้อย อธิบดีกรมทางหลวงชนบท เปิดเผยว่า จากนโยบายของนายศักดิ์สยาม ชิดชอบ รัฐมนตรีว่าการกระทรวงคมนาคม ที่ให้ ทช. ดำเนินการเพิ่มศักยภาพของโครงข่ายสายทางในพื้นที่จังหวัดเพชรบุรีและประจวบคีรีขันธ์ให้เป็นเส้นทางท่องเที่ยวระดับสากล เพื่อพัฒนาให้เป็นเส้นทางท่องเที่ยวเลียบชายฝั่งทะเลภาคใต้ (Thailand Riviera) ด้านตะวันตก ตามแนวเทือกเขาตะนาวศรี เป็นการยกระดับถนนให้มีความสมบูรณ์มากยิ่งขึ้น สนับสนุนให้เกิดการขยายตัวด้านการท่องเที่ยวของจังหวัดและพื้นที่ใกล้เคียง ส่งเสริมเศรษฐกิจการค้าชายแดน (ด่านสิงขร) การลงทุนในพื้นที่ นำไปสู่การสร้างงาน สร้างรายได้ให้กับประชาชนอย่างยั่งยืน รวมถึงเป็นการแบ่งเบาการจราจรถนนสายหลัก (ถนนเพชรเกษม หรือ ทางหลวงแผ่นดินหมายเลข 4) เพื่อความสะดวกรวดเร็วปลอดภัยในการเดินทางของประชาชน ทช. จึงได้ดำเนินการก่อสร้างถนนและยกระดับชั้นทางถนนสายแยกทางหลวงแผ่นดินหมายเลข 4 - บ้านหินเทิน อำเภอเมือง จังหวัดประจวบคีรีขันธ์ โดยการก่อสร้างเป็นผิวจราจรแบบแอสฟัลท์ติกคอนกรีต กว้าง 7 เมตร พร้อมขยายไหล่ทาง กว้าง 2.5 เมตร ขนาด 2 ช่องจราจร มีจุดเริ่มต้นโครงการจาก กม. ที่ 4+800 - กม. ที่ 9+800 รวมระยะทาง 5 กิโลเมตร ซึ่งปัจจุบันได้ดำเนินการก่อสร้างแล้วเสร็จสมบูรณ์และเปิดให้ประชาชนได้ใช้สัญจรเรียบร้อยแล้ว โดยใช้งบประมาณในการก่อสร้าง 47.270 ล้านบาท
วันศุกร์ที่ 25 กุมภาพันธ์ 2565
กสร. ติวเข้มพนักงานตรวจความปลอดภัย มุ่งลดอุบัติเหตุจากการทำงาน
กรมสวัสดิการและคุ้มครองแรงงาน (กสร.) จัดอบรมโครงการอบรมพนักงานตรวจความปลอดภัยฯ ปั้นพนักงานตรวจความปลอดภัย หวังลดความเสี่ยงการเกิดอุบัติเหตุในการทำงาน เพื่อยกระดับคุณภาพชีวิตแรงงาน
นายนิยม สองแก้ว อธิบดีกรมสวัสดิการและคุ้มครองแรงงานกล่าวในฐานะประธานพิธีมอบวุฒิบัตรแก่ผู้เข้ารับการอบรมโครงการอบรมพนักงานตรวจความปลอดภัย ตามพระราชบัญญัติความปลอดภัย อาชีวอนามัย และสภาพแวดล้อมในการทำงาน พ.ศ. 2554 ประจำปีงบประมาณ พ.ศ. 2565 ในวันศุกร์ที่ 25 กุมภาพันธ์ 2565 ว่า กรมสวัสดิการและคุ้มครองแรงงานมีแนวคิดมุ่งหวังลดสถิติการประสบอันตรายจากการทำงาน เพื่อสร้างการรับรู้มาตรการเชิงป้องกันความปลอดภัยในการทำงาน เป้าหมายเพื่อให้ผู้ใช้แรงงานบาดเจ็บหรือเสียชีวิตน้อยที่สุด รวมถึงทรัพย์สินของสถานประกอบกิจการไม่เสียหาย จึงมีโครงการอบรมพนักงานตรวจความปลอดภัย ตามพระราชบัญญัติความปลอดภัย อาชีวอนามัย และสภาพแวดล้อมในการทำงาน พ.ศ. 2554” ประจำปีงบประมาณ พ.ศ. 2565 ขึ้นเพื่อดำเนินการตามแนวคิดนั้น โดยมุ่งหวังให้พนักงานตรวจความปลอดภัยสามารถปฏิบัติงานด้านความปลอดภัยในการทำงานได้อย่างมีประสิทธิภาพ เพิ่มขีดสมรรถนะ ความเชี่ยวชาญ และความชำนาญเฉพาะด้านในลักษณะมืออาชีพ สามารถตรวจกำกับสถานประกอบกิจการกลุ่มเสี่ยงได้ ซึ่งผู้สำเร็จการอบรมหลักสูตรฝึกอบรมพนักงานตรวจความปลอดภัยฯ ประกอบด้วยข้าราชการตำแหน่งประเภทวิชาการ จำนวนทั้งสิ้น 78 คน จากทั้งส่วนกลางและภูมิภาค
อธิบดี กสร.กล่าวทิ้งท้ายว่า การแก้ปัญหาความไม่ปลอดภัยในการทำงานถือเป็นเรื่องท้าทายที่ กสร. ต้องสร้างความร่วมมือในการดำเนินงาน รณรงค์ปลูกจิตสำนึกด้านความปลอดภัย และให้ความสำคัญเกี่ยวกับการมีมาตรการป้องกันอุบัติเหตุในการทำงาน ซึ่งกรมได้ขอให้นายจ้าง เจ้าหน้าที่ความปลอดภัยในการทำงาน หรือผู้ที่เกี่ยวข้องตรวจสอบสภาพพื้นที่การปฏิบัติของลูกจ้างให้อยู่ในสภาพที่ปลอดภัย พร้อมเน้นย้ำให้นายจ้างปฏิบัติตามกฎกระทรวงฯ เกี่ยวกับงานก่อสร้าง เพื่อนำไปสู่เป้าหมายของการสร้างวัฒนธรรมความปลอดภัยในการทำงานให้เกิดขึ้นอย่างยั่งยืนต่อไป ทั้งนี้ หากมีข้อสงสัยเพิ่มเติม สามารถสอบถามรายละเอียดได้ที่ กลุ่มงานยุทธศาสตร์ความปลอดภัยในการทำงาน กองความปลอดภัยแรงงาน 0 2448 9128 - 39 ต่อ 603 - 610
วันศุกร์ที่ 22 กรกฎาคม 2565
สถาบันการบินพลเรือน จัดพิธีลงนามถวายพระพร และถวายสัตย์ปฏิญาณเพื่อเป็นข้าราชการที่ดี และพลังของแผ่นดิน  ประจำปี พ.ศ. 2565
...
สถาบันการบินพลเรือน จัดพิธีลงนามถวายพระพร และถวายสัตย์ปฏิญาณเพื่อเป็นข้าราชการที่ดี และพลังของแผ่นดิน ประจำปี พ.ศ. 2565
นางสาวภัคณัฏฐ์ มากช่วย ผู้ว่าการสถาบันการบินพลเรือน กระทรวงคมนาคม เป็นประธานกล่าวนำพิธีถวายสัตย์ปฏิญาณเพื่อเป็นข้าราชการที่ดีและพลังของแผ่นดิน ประจำปี พ.ศ. 2565 พร้อมด้วยคณะผู้บริหาร พนักงานและนักศึกษา สบพ. พร้อมทั้งร่วมลงนามถวายพระพรชัยมงคล เนื่องในวันเฉลิมพระชนมพรรษาพระบาทสมเด็จพระเจ้าอยู่หัว เมื่อวันที่ 22 กรกฎาคม 2565 ณ สบพ. กรุงเทพฯ เพื่อแสดงความจงรักภักดีและสำนึกในพระมหากรุณาธิคุณอย่างหาที่สุดมิได้​
วันอังคารที่ 7 มิถุนายน 2565
PM strongly supports campaign “Only One Earth: One World. Living Sustainably in Harmony with Nature” on occasion of World Environment Day 2022
PM strongly supports campaign “Only One Earth: One World. Living Sustainably in Harmony with Nature” on occasion of World Environment Day 2022
June 7, 2022, Government Spokesperson Thanakorn Wangboonkongchana disclosed that Prime Minister and Defense Minister Gen. Prayut Chan-o-cha has placed great importance on promoting climate action, and protecting environment for the healthiness of the Thai people.
According to the Government Spokesperson, Environmental issue has been incorporated in the implementation policy of all concerned agencies. On occasion of the World Environment Day 2022 on June 5, Ministry of Public Health has implemented a campaign to promote healthiness, balance of life, and sustainable environment under the theme “Only One Earth: One World. Living Sustainably in Harmony with Nature”. The campaign will build upon the resolutions made at the World Leaders Summit of the United Nations Framework Convention on Climate Change Conference of the Parties (COP26) where the Prime Minister pledged Thailand’s readiness to collaborate with all countries and sectors to address climate change in an efficient manner, as the country has been one of the ten countries most severely affected by the atmospheric degradation.
The Prime Minister hopes to create public awareness on environment protection, and healthcare. All concerned agencies and sectors, including Ministry of Public Health, have undertaken awareness promotion campaigns in either of the following 3 aspects: 1) environmental health management in hospitals and health literacy policy; 2) prevention, surveillance, and impact of PM 2.5; and 3) cooperation on environmental care through daily behavioral change, e.g., reducing waste and waste burning, avoiding use of plastic bags, stopping stubble burning, and growing more plants to reduce GHG.
The Government Spokesperson added that Thailand commits to be more aggressive in addressing the climate change challenges in every way and every means possible, by aiming at reaching carbon neutrality in 2050, and Net Zero Emission in or before 2065.
วันเสาร์ที่ 28 สิงหาคม 2564
ดีอีเอส ปลื้มคนไทยแจ้งเบาะแสผ่านไลน์ศูนย์ต่อต้านข่าวปลอมเพิ่ม
ดีอีเอส ปลื้มคนไทยแจ้งเบาะแสผ่านไลน์ศูนย์ต่อต้านข่าวปลอมเพิ่ม
“นพวรรณ”โฆษกดีอีเอสฝ่ายการเมืองปลื้มไลน์ทางการของศูนย์ต่อต้านข่าวปลอมเข้าถึงประชาชนวงกว้างมากขึ้นไต่ระดับเป็นช่องทางที่มีผู้แจ้งเบาะแสข้อความที่ต้องคัดกรองหลักหมื่นข้อความในรอบสัปดาห์
นางสาวนพวรรณหัวใจมั่นโฆษกกระทรวงดิจิทัลเพื่อเศรษฐกิจและสังคมฝ่ายการเมือง(ดีอีเอส)กล่าวว่าศูนย์ต่อต้านข่าวปลอมได้สรุปผลการมอนิเตอร์และรับแจ้งข่าวปลอมของศูนย์ต่อต้านข่าวปลอมรอบสัปดาห์นี้(20-26ส.ค. 64)พบจำนวนข้อความทั้งสิ้น11,658,390ข้อความหลังการคัดกรองพบข้อความที่ต้องดำเนินการตรวจสอบ(Verify)จำนวน195ข้อความรวมเรื่องที่ต้องดำเนินการตรวจสอบ111เรื่องโดยเป็นข่าวเกี่ยวกับโควิด79เรื่องสัดส่วนหลักๆยังเป็นข่าวปลอม/ข่าวบิดเบือนในกลุ่มผลิตภัณฑ์สุขภาพโดยเฉพาะข่าวปลอมเกี่ยวกับวัคซีนโควิดและผลิตภัณฑ์ที่เกี่ยวข้อง
“มีข้อสังเกตน่าสนใจว่าแม้เบาะแสข้อความส่วนใหญ่ยังได้มาจากช่องทางSocial Listening Toolที่ใช้ระบบAIรวบรวมแต่ตลอดเดือนส.ค.นี้มีจำนวนข้อความที่ได้รับแจ้งผ่านช่องทางไลน์ทางการของศูนย์ฯเพิ่มขึ้นอย่างมากจากที่เคยอยู่ในหลักสิบสัปดาห์ล่าสุดนี้เพิ่มเป็น11,643,638ข้อความสะท้อนว่าช่องทางไลน์ของเราเข้าถึงประชาชนในวงกว้างมากขึ้นปัจจุบันมีจำนวนผู้ติดตามกว่า2.4ล้านราย”นางสาวนพวรรณกล่าว
สำหรับการจัดอันดับข่าวปลอมที่ได้รับความสนใจสูงสุด3อันดับแรกในรอบสัปดาห์ได้แก่เรื่องเว็บไซต์สำนักบริหารการทะเบียนระบบตรวจสอบการฉีดวัคซีนของหมอพร้อมกรอกข้อมูลเช็คแล้วจะหายหมดทุกบัญชีเรื่องเว็บไซต์ลงทะเบียนขอรับวัคซีนโควิด-19ยี่ห้อไฟเซอร์สำหรับคนไทยและเรื่องแบงก์พันปลอมหมายเลขเดียวกันจากต่างประเทศระบาดเข้าไทยตามลำดับ
ทั้งนี้กระทรวงฯขอความร่วมมือจากประชาชนให้ช่วยกันแจ้งเบาะแสเพราะนับเป็นภาคส่วนสำคัญของความร่วมมือเพื่อขับเคลื่อนการทำงานเรื่องการแก้ปัญหาข่าวปลอมอีกทั้งเมื่อได้รับข่าวสารข้อมูลผ่านโซเชียลควรตรวจสอบให้รอบด้านเลือกเชื่อเลือกแชร์และสามารถติดตามและแจ้งเบาะแสข่าวปลอมได้ผ่านช่องทางต่างๆของศูนย์ต่อต้านข่าวปลอมดังนี้ไลน์@antifakenewscenter เว็บไซต์https://www.antifakenewscenter.com/ทวิตเตอร์https://twitter.com/AFNCThailandและช่องทางโทรศัพท์โทรสายด่วนGCC 1111ต่อ87
**********
วันอังคารที่ 1 กุมภาพันธ์ 2565
โฆษกรัฐบาลมั่นใจประชาชนยังหนุนนายกฯ ชี้มีผลงานชัดเจน ซื่อสัตย์สุจริต เหน็บ พท.เพิ่งชนะเลือกตั้งซ่อมครั้งเดียว อย่าเพิ่งดีใจ
โฆษกรัฐบาลมั่นใจประชาชนยังหนุนนายกฯ ชี้มีผลงานชัดเจน ซื่อสัตย์สุจริต เหน็บ พท.เพิ่งชนะเลือกตั้งซ่อมครั้งเดียว อย่าเพิ่งดีใจ ย้อนต้องการให้รัฐบาลคืนอำนาจให้ประชาชน หรืออยากให้ตัวเองมีโอกาสได้กลับมาเป็นรัฐบาลกันแน่
วันที่ 1 กุมภาพันธ์ 2565 นายธนกร วังบุญคงชนะ โฆษกประจำสำนักประจำสำนักนายกรัฐมนตรี เปิดเผยว่า มั่นใจว่าวันนี้ประชาชนยังสนับสนุน พล.อ.ประยุทธ์ จันทร์โอชา เป็นนายกรัฐมนตรี เพราะมีผลงานที่ชัดเจน เป็นรูปธรรม จับต้องได้ ที่สำคัญคือ มีความซื่อสัตย์สุจริตเป็นที่ประจักษ์ เด็ดขาดกับการทุจริตคอรัปชั่น ไม่เหมือนกับรัฐบาลในอดีตที่ผ่านมา ทั้งนี้ แม้การเลือกตั้งซ่อม ส.ส.กทม.ครั้งล่าสุดพรรคเพื่อไทยจะได้รับชัยชนะ แต่ก็อย่าเพิ่งดีใจ เพราะเป็นเพียงการเลือกตั้งซ่อมเพียงเขตเดียวที่ไม่ได้ส่งผลต่อเสียงของรัฐบาล ดังนั้น จึงไม่สามารถนำมาวัดกับการเลือกตั้งใหญ่ทั่วประเทศในสมัยหน้าได้
ส่วยกรณีที่ นพ.ชลน่าน ส.ส.น่าน หัวหน้าพรรคเพื่อไทย ระบุว่า การเลือกตั้งครั้งนี้สะท้อนว่า พล.อ.ประยุทธ์ไม่สามารถนำพาประชาชนออกจากวิกฤติได้ ทางที่ดีที่สุดคือ คืนอำนาจให้ประชาชน การยุบสภาฯ ไม่ใช่เรื่องน่าอายนั้น ยืนยันว่า พล.อ.ประยุทธ์ไม่ได้หวงอำนาจ แต่ท่านนายกฯ เข้ามาบริหารประเทศตามมติของ ส.ส.พรรคร่วมรัฐบาลที่เป็นตัวแทนของประชาชน ดังนั้น เมื่อถึงเวลาที่เหมาะสมอำนาจย่อมกลับคืนสู่ประชาชนอยู่แล้ว แต่การเรียกร้องของฝ่ายค้านในขณะนี้ ตนไม่แน่ใจว่า ฝ่ายค้านต้องการให้รัฐบาลคืนอำนาจให้ประชาชน หรือว่าอยากให้คืนอำนาจให้ฝ่ายค้านได้กลับมามีโอกาสเป็นรัฐบาลอีกครั้งกันแน่
“ที่ผ่านมา พล.อ.ประยุทธ์ทำงานอย่างหนักเพื่อประเทศและประชาชน มองคนไทยทุกคนเหมือนลูกหลาน ทุกนโยบายของรัฐบาลท่านนายกฯ คิดเพื่อแก้ปัญหาให้กับประชาชนที่กำลังเดือดร้อน ไม่เหมือนรัฐบาลในอดีตที่คิดถึงแต่ประโยชน์ของพวกพ้องจนอดีตนายกฯ ต้องหนีไปต่างประเทศ ดังนั้น ไม่อยากให้ฝ่ายค้านลำพองใจ ปากอ้างประชาธิปไตย แต่ในใจอยากได้อำนาจเพื่อหวังจะกลับมาบริหารประเทศอีกครั้ง ซึ่งในสมัยที่พรรคเพื่อไทยเป็นรัฐบาล สร้างความเสียหายให้ประเทศเนื่องจากมีการทุจริตคอรัปชั่นจนอดีตรัฐมนตรีต้องติดคุกมาแล้ว วันนี้พรรคเพื่อไทยจึงควรที่จะคิดถึงประเทศชาติบ้านเมืองบ้าง อย่าเห็นแก่ตัว อย่าเห็นแก่อำนาจ หรือเห็นแก่ประโยชน์ของพวกพ้อง แบบนั้นต่างหากที่เรียกว่าน่าไม่อาย” นายธนกร กล่าว
-------------------
วันอังคารที่ 14 ธันวาคม 2564
กระทรวงเกษตรฯ ร่วมบูรณาการส่งเสริมสินค้าชุมชนผ่านงาน OTOP ไทย สู้ภัยโควิด-19
กระทรวงเกษตรฯ ร่วมบูรณาการส่งเสริมสินค้าชุมชนผ่านงาน OTOP ไทย สู้ภัยโควิด-19
นายอำพันธุ์ เวฬุตันติ รองปลัดกระทรวงเกษตรและสหกรณ์ เข้าร่วมงานแถลงข่าวงานโอท็อปไทย สู้ภัยโควิด-19 ณ ห้องประชุม The Mitr-ting Room ชั้น 5 ศูนย์การค้าสามย่านมิตรทาวน์ กรุงเทพฯ โดยมีนายสุทธิพงษ์ จุลเจริญ ปลัดกระทรวงมหาดไทย เป็นประธานงานแถลงข่าว ซึ่งการจัดงานในครั้งนี้ มีกำหนดจัดขึ้นระหว่างวันที่ 18 – 26 ธันวาคม 2564 ณ ชาเลนเจอร์ฮอล์ 1-3 ศูนย์แสดงสินค้าและการประชุมอิมแพ็ค เมืองทองธานี จังหวัดนนทบุรี มีวัตถุประสงค์เพื่อบรรเทาผลกระทบผู้ประกอบการ OTOP จากวิกฤติการณ์โควิด-19 ประชาสัมพันธ์สินค้าและจัดจำหน่ายผลิตภัณฑ์ OTOP และเพิ่มช่องทางการตลาดให้กับผู้ประกอบการ
สำหรับในส่วนของกระทรวงเกษตรและสหกรณ์ ได้ร่วมจัดแสดงนิทรรศการการขับเคลื่อนการส่งเสริมชุมชนและเกษตรกรในการสร้างผลิตภัณฑ์สินค้า ส่งเสริมการแปรรูปผลผลิตด้านการเกษตรเพื่อเพิ่มมูลค่า การส่งเสริมด้านการจัดการตลาดเพื่อความยั่งยืนของสินค้าชุมชน รวมทั้งร่วมออกบูธนำสินค้าและผลิตภัณฑ์การเกษตรมาจำหน่ายให้แก่ผู้ร่วมงานได้เลือกซื้อหากัน โดยภายในงานมีโซนแสดงและจำหน่ายผลิตภัณฑ์ OTOP กว่า 2,000 บูธ และกิจกรรมส่งเสริมการขายมากมาย ซึ่งคาดว่าจะสามารถสร้างรายได้เกิดเงินหมุนเวียนในระบบเศรษฐกิจไม่น้อยกว่า 750 ล้านบาท
วันพฤหัสบดีที่ 7 ตุลาคม 2564
สธ.ส่งวัคซีนโควิด 500,000 โดส ลงจังหวัดกระบี่ฉีดให้ประชาชนครอบคลุม 100% เตรียมพร้อมเปิดเมืองรับนักท่องเที่ยว
รองนายกรัฐมนตรีและรัฐมนตรีว่าการกระทรวงสาธารณสุข พร้อมรัฐมนตรีว่าการกระทรวงการท่องเที่ยวและกีฬา ลงพื้นที่ติดตามสถานการณ์โควิด 19 จังหวัดกระบี่ และการเตรียมความพร้อมในการเปิดเมืองรับนักท่องเที่ยวตามนโยบายรัฐบาล โดยส่งมอบวัคซีน 500,000 โดส
รองนายกรัฐมนตรีและรัฐมนตรีว่าการกระทรวงสาธารณสุข พร้อมรัฐมนตรีว่าการกระทรวงการท่องเที่ยวและกีฬา ลงพื้นที่ติดตามสถานการณ์โควิด 19 จังหวัดกระบี่ และการเตรียมความพร้อมในการเปิดเมืองรับนักท่องเที่ยวตามนโยบายรัฐบาล โดยส่งมอบวัคซีน 500,000 โดส สำหรับระดมฉีดให้ประชาชนทุกกลุ่มให้ครอบคลุม เพื่อให้ประชาชนและนักท่องเที่ยวสามารถใช้ชีวิตแบบวิถีใหม่ได้อย่างปลอดภัย
วันนี้ (7 ตุลาคม 2564) ที่จังหวัดกระบี่ นายอนุทิน ชาญวีรกูล รองนายกรัฐมนตรีและรัฐมนตรีว่าการกระทรวงสาธารณสุข พร้อมด้วยนายพิพัฒน์ รัชกิจประการ รัฐมนตรีว่าการกระทรวงการท่องเที่ยวและกีฬานายพุฒิพงศ์ ศิริมาตย์ ผู้ว่าราชการจังหวัดกระบี่ ผู้บริหารจากทั้ง 2 กระทรวง องค์การบริหารส่วนท้องถิ่นสมาคมธุรกิจการท่องเที่ยวจังหวัดกระบี่ หน่วยงานภาครัฐและเอกชนที่เกี่ยวข้อง ร่วมประชุมติดตามสถานการณ์โรคโควิด 19 การฉีดวัคซีนให้ประชาชน และเตรียมความพร้อมในการเปิดเมืองกระบี่รับนักท่องเที่ยว
นายอนุทินให้สัมภาษณ์ว่า จังหวัดกระบี่เป็นพื้นที่นำร่องระยะแรกที่รัฐบาลกำหนดให้มีการเปิดพื้นที่รับนักท่องเที่ยวเพื่อขับเคลื่อนภาคเศรษฐกิจประเทศ โดยนำร่องที่เกาะพีพี เกาะไหง หาดไร่เลย์ เชื่อมโยงจังหวัดภูเก็ตรูปแบบแซนด์บอกซ์ มีการฉีดวัคซีนให้คนในพื้นที่ครอบคลุม 100% ตั้งแต่เดือนมิถุนายน มีนักท่องเที่ยวเดินทางเข้ามา 416 คน ทุกคนต้องปฏิบัติตามมาตรการทั้งวัคซีน 2 เข็ม ผลการตรวจหาเชื้อด้วยวิธีRT-PCR เป็นลบ ตรวจหาเชื้อเป็นระยะ และปฏิบัติตามมาตรการ DMHTT อย่างเคร่งครัด โดยในส่วนของที่พักต้องผ่านมาตรฐาน SHA Plus เป็นเวลา 7 วัน และผลตรวจเป็นลบจึงจะสามารถเดินทางต่อไปยังพื้นที่อื่น ๆ ได้
นายอนุทินกล่าวต่อว่า สำหรับพื้นที่อื่น ๆ ในจังหวัดภาพรวมการฉีดวัคซีนยังไม่ครอบคลุม โดยกลุ่ม 608 ได้ 62.51% ส่วนประชากรทุกกลุ่ม 35.71% ส่วนเกาะลันตาซึ่งจะเป็นพื้นที่เป้าหมายเปิดรับนักท่องเที่ยวเพิ่มขึ้นในระยะต่อไปมีครอบคลุม 90.22% จึงได้นำวัคซีนโควิด 19 ส่งมอบให้กับจังหวัดจำนวน 500,000 โดสเพื่อกระจายไปฉีดให้กับประชาชนครอบคลุม 100% โดยเร็วที่สุด ทั้งกลุ่มนักเรียน ให้ทันการเปิดเรียนในช่วงเดือนพฤศจิกายน กลุ่มอสม.และเจ้าหน้าที่ด่านหน้าที่มีความเสี่ยงต้องสัมผัสกับผู้ติดเชื้อ โดยทุกหน่วยงานของกระทรวงสาธารณสุขพร้อมให้ความร่วมมือในกำหนดมาตรการและติดตามการดำเนินงาน มีระบบสาธารณสุขรองรับเป็นเครือข่ายในพื้นที่หากเกิดการแพร่ระบาด สิ่งสำคัญที่สุด คือประชาชนในพื้นที่ต้องร่วมกันปฏิบัติตามมาตรการป้องกันตนเองขั้นสูงสุด (Universal Prevention) ส่วนสถานประกอบการดำเนินการตามแนวทาง Covid Free Setting เพื่อให้ประชาชน และนักท่องเที่ยวสามารถใช้ชีวิตแบบวิถีใหม่ได้อย่างปลอดภัยที่สุด
“จังหวัดกระบี่เป็นพื้นที่ท่องเที่ยวที่เชื่อมกับจังหวัดภูเก็ตรับผู้คนจากภายนอกจำนวนมาก ดังนั้นต้องเร่งรัดการฉีดวัคซีนให้ได้ 100% เพื่อให้ทุกคนในพื้นที่ปลอดภัย ขณะเดียวกันต้องเข้มงวดสอดส่องกลุ่มแรงงานต่างด้าว แรงงานนอกพื้นที่หรือกลุ่มที่ลักลอบเข้ามาทำงานที่อาจมีการติดเชื้อและนำมาแพร่ให้กับคนในพื้นที่ได้ ซึ่งหากทุกมาตรการดำเนินไปพร้อมกัน จะทำให้กระบี่เป็นเมืองท่องเที่ยวที่ปลอดภัย ดึงดูดนักท่องเที่ยว สร้างรายได้ให้กับประเทศอีกครั้ง” นายอนุทินกล่าว
*********************************** 7 ตุลาคม 2564
วันพุธที่ 8 กันยายน 2564
พม. ติดตามช่วยเหลือหญิงเร่ร่อน พบขณะพลเมืองดีไลฟ์สดช่วยหมูป่าในบ้านร้างที่จังหวัดสมุทรปราการ
พม. ติดตามช่วยเหลือหญิงเร่ร่อน พบขณะพลเมืองดีไลฟ์สดช่วยหมูป่าในบ้านร้างที่จังหวัดสมุทรปราการ
วันที่ 7 ก.ย. 64ที่กระทรวงการพัฒนาสังคมและความมั่นคงของมนุษย์ สะพานขาว ถนนกรุงเกษม กทม.นางสาวแรมรุ้ง วรวัธ รองปลัดกระทรวงการพัฒนาสังคมและความมั่นคงของมนุษย์ (รองปลัด พม.)ในฐานะโฆษกกระทรวง พม. เปิดเผยถึงกรณีที่มีสื่อต่างๆ นำเสนอข่าวว่าพบหญิงเร่ร่อนอาศัยอยู่ในบ้านร้างแห่งหนึ่งในพื้นที่ อำเภอพระสมุทรเจดีย์ จังหวัดสมุทรปราการ ขณะที่พลเมืองดีโพสต์ไลฟ์สดช่วยเหลือหมูป่าผ่านเพจ Kingdom Of Tigers : ทูนหัวของบ่าว ว่า เมื่อวันที่ 2 ก.ย. 64 ศูนย์คุ้มครองคนไร้ที่พึ่งจังหวัดสมุทรปราการได้รับเข้าไว้ในการคุ้มครองเรียบร้อยแล้ว โดยหญิงดังกล่าว อายุ 40 ปี ไม่มีข้อมูลทางทะเบียนราษฎร์ ซึ่งสันนิษฐานได้ว่าไม่เคยทำบัตรประจำตัวประชาชน ประกอบอาชีพเก็บของเก่า ใช้ชีวิตเร่ร่อนตามที่สาธารณะ และได้ออกมาจากบ้านแล้วมาอาศัยอยู่ในบ้านร้างดังกล่าว เป็นเวลาประมาณ 1 ปี โดยในเบื้องต้น ได้มีการตรวจหาเชื้อโควิด-19 ด้วยชุด ATK แล้ว ผลปรากฏว่า ไม่พบเชื้อ
นางสาวแรมรุ้งกล่าวต่อไปว่า เมื่อวันที่ 3 ก.ย. 64 ศูนย์คุ้มครองฯ ได้พาหญิงดังกล่าวไปตรวจ 5 โรค และตรวจร่างกายที่โรงพยาบาลพระสมุทรเจดีย์ จังหวัดสมุทรปราการ และได้ลงพื้นที่เพื่อติดตามหาญาติแล้ว แต่ไม่มีคนรู้จัก ทั้งนี้ จะดำเนินการติดตามหาญาติต่อไป และเมื่อวันที่ 6 ก.ย. 64 ศูนย์คุ้มครองฯ ได้นำไปพบแพทย์ ณ โรงพยาบาลสมเด็จเจ้าพระยา (โรงพยาบาลเฉพาะทางจิตเวช) เพื่อตรวจประเมินสุขภาพทางจิตตาม พ.ร.บ.สุขภาพจิต พ.ศ. 2551 ซึ่งทางแพทย์ประเมินว่ามีอาการทางจิตเวช จึงได้รับเข้าการรักษาตัวเรียบร้อยแล้ว ทั้งนี้ ทางศูนย์คุ้มครองฯ จะติดตามการรักษาของหญิงดังกล่าวอย่างต่อเนื่อง พร้อมดำเนินการประสานติดตามหาญาติ และหลังจากสิ้นสุดการรักษา ศูนย์คุ้มครองฯ จะรับตัวเข้ารับการคุ้มครองสวัสดิภาพ และวางแผนให้การช่วยเหลือตามกระบวนการสังคมสงเคราะห์ที่เหมาะสมต่อไป
นางสาวแรมรุ้งกล่าวเพิ่มเติมว่า ตั้งแต่เดือนมิถุนายนถึงสิงหาคม 2564 ทีม One Home พม. จังหวัดสมุทรปราการ ได้เข้าช่วยเหลือกลุ่มเปราะบางและประชาชนที่ประสบปัญหาทางสังคมและได้รับความเดือดร้อนจากผลกระทบของโควิด -19 จำนวนทั้งสิ้น 70 คน แบ่งเป็น เด็ก 5 คน สตรี 2 คน ผู้สูงอายุ 29 คน คนพิการ 12 คน และ ผู้ประสบปัญหาทางสังคมทั่วไป 22 คน โดยได้ให้ความช่วยเหลือต่างๆ ตามภารกิจกระทรวง พม.ดังนี้ มอบถุงยังชีพและเครื่องอุปโภคบริโภคที่จำเป็น มอบเงินสงเคราะห์ต่างๆ ให้คำแนะนำด้านเงินกู้เพื่อประกอบอาชีพ ที่อยู่อาศัย และกฎหมาย และประสานหน่วยงานที่เกี่ยวข้องและ อาสาสมัครพัฒนาสังคมและความมั่นคงของมนุษย์ (อพม.) ในพื้นที่ ติดตามและให้ความช่วยเหลือเป็นระยะ ทั้งนี้ หากประชาชนประสบปัญหาทางสังคมและได้รับความเดือดร้อนจากผลกระทบของโควิด -19 สามารถติดต่อขอความช่วยเหลือได้ที่ 1)ศูนย์ช่วยเหลือสังคม สายด่วน พม. โทร. 1300 บริการ 24 ชั่วโมง โดยมีเจ้าหน้าที่รับสายและประสานความช่วยเหลือในทุกจังหวัดและ 2) สำนักงานพัฒนาสังคมและความมั่นคงของมนุษย์จังหวัด และ อพม. ทั่วประเทศ
วันจันทร์ที่ 8 สิงหาคม 2565
โฆษกรัฐบาลเผยสปสช. เริ่มจัดส่งยาให้กลุ่มเสี่ยง 608 ทั่วประเทศ ผ่านระบบ Telemedicine วันนี้ วันแรก ตามนโยบายและข้อสั่งการ พลเอก ประยุทธ์ ฯ นายกรัฐมนตรี  กำชับดูแล ผู้ป่วยโควิด-19
โฆษกรัฐบาลเผยสปสช. เริ่มจัดส่งยาให้กลุ่มเสี่ยง 608 ทั่วประเทศ ผ่านระบบ Telemedicine วันนี้ วันแรก ตามนโยบายและข้อสั่งการ พลเอก ประยุทธ์ ฯ นายกรัฐมนตรี กำชับดูแล ผู้ป่วยโควิด-19 ทุกกลุ่มครอบคลุม ทั่วถึง และรวดเร็ว
นายธนกร วังบุญคงชนะ โฆษกประจำสำนักนายกรัฐมนตรี เปิดเผยว่า พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม ได้มอบนโยบายในการดูแลรักษาและการนำผู้ป่วยติดเชื้อโควิด-19 ทุกกลุ่ม เข้าถึงระบบการรักษา ยาและเวชภัณฑ์ให้ได้อย่างครอบคลุมและทั่วถึงโดยเร็วเป็นสำคัญ เพื่อช่วยลดอัตราการเจ็บป่วยและเสียชีวิต ซึ่งในวันนี้ (8 สิงหาคม 2565) สปสช. ได้เริ่มให้บริการเชิงรุกโดยร่วมกับแอปพลิเคชั่น คลิกนิก (Clicknic) จัดส่ง “ยาโมลนูพิราเวียร์” ให้กลุ่มเสี่ยง 608 ทั่วประเทศที่ได้รับการวินิจฉัยและสั่งจ่ายโดยแพทย์ ผ่านระบบ Telemedicine เพื่อช่วยผู้ป่วยกลุ่มนี้ให้สามารถเข้าถึงการรักษาโดยเร็วก่อนอาการโรคจะรุนแรง ซึ่งจะมีแพทย์หมุนเวียนในระบบคอยให้บริการปรึกษา วินิจฉัย และกำกับการให้ยาแก่ผู้ป่วย โดยผู้ป่วยจะได้รับยาหรือไม่ขึ้นอยู่กับดุลยพินิจของแพทย์ และจะเริ่มจัดส่งยาให้กับผู้ป่วยทั่วประเทศวันนี้เป็นวันแรก ซึ่งจะได้รับยาวันถัดไปหลังจากที่พบหมอผ่านระบบ Telemedicine และได้รับการวินิจฉัยว่าต้องได้รับยาโมลนูพิราเวียร์ นับเป็นการให้การรักษากลุ่มเสี่ยงก่อนภาวะโรคจะรุนแรง
สำหรับรายงานผู้ป่วยติดเชื้อ โควิด-19 วันนี้พบผู้ป่วยรายใหม่ในประเทศ (รักษาตัวใน รพ.) จำนวน 1,842 ราย ไม่มีผู้ป่วยมาจากต่างประเทศ ทำให้มีผู้ป่วยสะสม 2,384,016 ราย (ตั้งแต่ 1 มกราคม 2565) หายป่วยกลับบ้าน 2,015 ราย หายป่วยสะสม 2,386,008 ราย (ตั้งแต่ 1 มกราคม 2565) และผู้ป่วยกำลังรักษา 21,319 ราย โดยมีจำนวนผู้ป่วยปอดอักเสบรักษาตัวอยู่ในโรงพยาบาล 953 ราย และมีผู้เสียชีวิต 34 ราย
วันพฤหัสบดีที่ 14 ตุลาคม 2564
เอกอัครราชทูตญี่ปุ่นฯ ชื่นชมนายกฯ กำหนดมาตรการสู้โควิด-19 เชื่อมั่นไทยเปิดประเทศฟื้นฟูเศรษฐกิจได้ตามเป้า
เอกอัครราชทูตญี่ปุ่นฯ ชื่นชมนายกฯ กำหนดมาตรการสู้โควิด-19 เชื่อมั่นไทยเปิดประเทศฟื้นฟูเศรษฐกิจได้ตามเป้า
วันนี้ (14 ตุลาคม 2564) เวลา 14.00 น. ณ ห้องสีม่วง ตึกไทยคู่ฟ้า ทำเนียบรัฐบาล นายนาชิดะ คาซูยะ (H.E. Mr. Nashida Kazuya) เอกอัครราชทูตญี่ปุ่นประจำประเทศไทยได้เข้าเยี่ยมคารวะ พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม เพื่อหารือเกี่ยวกับความร่วมมือเพื่อกระชับความสัมพันธ์ระหว่างไทยและญี่ปุ่นในด้านต่างๆ ภายหลังเสร็จสิ้นการหารือ นายธนกร วังบุญคงชนะ โฆษกประจำสำนักนายกรัฐมนตรี เปิดเผยถึงสาระสำคัญของการหารือ ดังนี้
นายกรัฐมนตรีแสดงความยินดีกับการเข้ารับตำแหน่งของนายกรัฐมนตรีคนใหม่ของญี่ปุ่นนายคิชิดะ ฟูมิโอะ ไทยพร้อมร่วมมือกับนายกรัฐมนตรีและรัฐบาลใหม่ของญี่ปุ่นเพื่อความสัมพันธ์ที่ก้าวหน้าต่อเนื่อง ทั้งนี้ ขอบคุณประเทศญี่ปุ่นด้วยใจจริงที่มีบทบาทสำคัญสนับสนุนการมอบวัคซีนป้องกันโรคโควิด-19 ของบริษัท AstraZeneca เครื่องผลิตออกซิเจน 868 เครื่อง รวมถึงให้ความร่วมมือด้านห่วงโซ่ความเย็นและเวชภัณฑ์ ต่าง ๆ แก่ไทยเพื่อช่วยบรรเทาสถานการณ์โควิด-19
เอกอัครราชทูตญี่ปุ่นประจำประเทศไทยขอบคุณรัฐบาลไทยที่ให้ความสำคัญกับความร่วมมือกับรัฐบาลญี่ปุ่นเสมอมา ยินดีกับนายกรัฐมนตรีที่สถานการณ์โควิด-19 ในไทยเป็นไปในทิศทางที่ดีขึ้น เชื่อมั่นในการดำเนินนโยบายของนายกรัฐมนตรีที่จะสามารถควบคุมสถานการณ์ให้ดีขึ้นอีกเป็นไปตามแนวทางการดำเนินนโยบายผ่อนคลายและกระตุ้นฟื้นฟูเศรษฐกิจของรัฐบาลไทยซึ่งนายกรัฐมนตรีได้ประกาศเมื่อวันที่ 11 ตุลาคม 2564 ทั้งนี้ นายกรัฐมนตรีญี่ปุ่นได้ฝากความปรารถนาดี และความพร้อมที่จะผลักดันความร่วมมือทางยุทธศาสตร์ในทุกด้านระหว่างญี่ปุ่นกับไทยเพื่อส่งเสริมความสัมพันธ์ทางการทูตซึ่งมีกำหนดครบรอบ 135 ปีในปี 2565
ในโอกาสนี้ การหารือเกี่ยวกับมาตรการผ่อนคลายการเข้าเมือง เอกอัครราชทูตฯ ได้สอบถามถึงมาตรการที่ไทยกำหนดและประเทศที่พิจารณาอนุญาต ซึ่งนายกรัฐมนตรีได้กล่าวถึงการประกาศมาตรการผ่อนคลายให้ชาวต่างชาติซึ่งแน่นอนว่าประเทศญี่ปุ่นเป็นหนึ่งในประเทศที่ไทยให้ความสำคัญมากที่สุด ที่จะพิจารณาให้เข้ามาในราชอาณาจักรตามขั้นตอน และกรอบเวลา โดยกำหนดมาตรการที่เหมาะสมควบคู่ไปกับการฟื้นฟูเศรษฐกิจด้วย ในโอกาสนี้ นายกรัฐมนตรีได้ขอให้ญี่ปุ่นสนับสนุนการพิจารณาผ่อนคลายมาตรการการเข้าเมืองให้กับชาวไทยในกลุ่มต่าง ๆ เช่น นักธุรกิจ แรงงานทักษะ นักศึกษา รวมทั้งนักท่องเที่ยว เช่นเดียวกัน
ในส่วนของความสัมพันธ์พหุภาคี เอกอัครราชทูตฯ กล่าวว่า เชื่อมั่นว่าในฐานะที่ไทยเป็นประเทศผู้ประสานงานความสัมพันธ์อาเซียน–ญี่ปุ่น ในห้วงปี 2564 – 2567 จะช่วยส่งเสริมความร่วมมือเพื่อความเป็นหุ้นส่วนทางยุทธศาสตร์ระหว่างอาเซียนกับญี่ปุ่นแน่นแฟ้นมากขึ้น และขอสนับสนุนไทยในเวทีต่างๆ ได้แก่ การเป็นเจ้าภาพเอเปคของไทย และการเป็นที่ตั้งของศูนย์อาเซียนด้านภาวะฉุกเฉินทางสาธารณสุขและโรคอุบัติใหม่ (ACPHEED) ซึ่งนายกรัฐมนตรีได้ยืนยันความพร้อมของไทยที่จะร่วมมือกับญี่ปุ่นในทุกประเด็นเพื่อสนับสนุนผลประโยชน์ระหว่างกันอย่างเป็นรูปธรรม
ในตอนท้าย นายกรัฐมนตรีกล่าวเชิญชวนการลงทุนภาคอุตสาหกรรมของญี่ปุ่นที่สอดคล้องกับโมเดล เศรษฐกิจ BCG Economy ซึ่งสอดคล้องและจะส่งเสริมกับยุทธศาสตร์การเติบโตสีเขียว (Green Growth Strategy) ของญี่ปุ่น และหวังว่าจะได้มีโอกาสหารือกับนายกรัฐมนตรีญี่ปุ่นในโอกาสแรกต่อไป
วันพุธที่ 10 สิงหาคม 2565
ปลัดเกษตรฯ ตรวจเยี่ยมโครงการประตูระบายน้ำในลำน้ำปิง จังหวัดเชียงใหม่ พร้อมให้กำลังใจ จนท. กระทรวงเกษตรฯ พื้นที่ 17 จังหวัดภาคเหนือ
ปลัดเกษตรฯ ตรวจเยี่ยมโครงการประตูระบายน้ำในลำน้ำปิง จังหวัดเชียงใหม่ พร้อมให้กำลังใจ จนท. กระทรวงเกษตรฯ พื้นที่ 17 จังหวัดภาคเหนือ สนองนโยบายกระทรวงเกษตรฯ อย่างเข้มแข็ง
ดร.ทองเปลว กองจันทร์ ปลัดกระทรวงเกษตรและสหกรณ์ เปิดเผยภายหลังลงพื้นที่ตรวจราชการโครงการประตูระบายน้ำในลำน้ำปิง อำเภอเมืองเชียงใหม่ จังหวัดเชียงใหม่ โดยมีคณะผู้บริหารกระทรวงเกษตรฯ และหัวหน้าส่วนราชการกระทรวงเกษตรฯ ในพื้นที่ 17 จังหวัดภาคเหนือ เข้าร่วม ว่า ปัจจุบันโครงการประตูระบายน้ำในลำน้ำปิง สามารถควบคุมการเปิดปิดบานระบายน้ำด้วยระบบอัตโนมัติที่เชื่อมโยงกับข้อมูลปริมาณน้ำ และสามารถระบายน้ำได้สูงสุด 1,200 ลบ.ม.ต่อวินาที ซึ่งมีค่าความปลอดภัยคิดเป็น 1.5 เท่า ของอัตราการระบายน้ำสูงสุดของลำน้ำปิงเมื่อขุดลอกปรับแต่งลำน้ำทั้งด้านเหนือและด้านท้ายประตูระบายน้ำ ที่ 800 ลบ.ม.ต่อวินาที ซึ่งช่วยบรรเทาปัญหาการเกิดอุทกภัยในเขตเมืองเชียงใหม่ ที่สร้างความเสียหายต่อพื้นที่ย่านธุรกิจการค้าและพื้นที่พักอาศัย ซึ่งมีพื้นที่ที่เคยเกิดน้ำท่วมประมาณ 44,400 ไร่ ประกอบด้วยพื้นที่ฝั่งตะวันออก 37,300 ไร่ และพื้นที่ฝั่งตะวันตก 7,100 ไร่นอกจากนี้ ประตูระบายน้ำดังกล่าวฯ ยังทำหน้าที่ส่งน้ำให้กับฝายท่าศาลา พื้นที่กว่า 10,000 ไร่ ฝายหนองผึ้ง พื้นที่ 5,200 ไร่ และฝายวังตาล พื้นที่ 8,100 ไร่ และยังบรรเทาปัญหาน้ำเสียในแม่น้ำปิง โดยการระบายน้ำเสียและตะกอนที่ตกทับถมอยู่บริเวณท้องน้ำให้ไหลไปทางด้านท้าย เป็นการถ่ายเท และหมุนเวียนน้ำ ทำให้คุณภาพในแม่น้ำปิงดีขึ้น เกษตรกรสามารถกลับมาทำประมงได้อีกครั้ง
ทั้งนี้ ในช่วงระหว่างเดือนสิงหาคม ถึงเดือนพฤศจิกายน 2548 เกิดอุทกภัยจากภาวะน้ำในแม่น้ำปิงเอ่อล้นตลิ่งเข้าท่วมตัวเมืองเชียงใหม่ จำนวน 5 ครั้ง ส่งผลให้เกิดความเสีบหายทางเศรษฐกิจครั้งใหญ่โดยเมื่อวันที่ 25 สิงหาคม 2548 หลังจากเกิดน้ำท่วมครั้งที่ 1 พระบาทสมเด็จพระเจ้าอยู่หัว รัชกาลที่ 9 ทรงพระราชทานพระราชดำริ ณ วังไกลกังวล อำเภอหัวหิน จังหวัดประจวบคีรีขันธ์ ในเรื่องปัญหาน้ำท่วมที่จังหวัดเชียงใหม่ ความว่า "โดยสภาพลำน้ำแม่ปิง มีการบุกรุก และลำน้ำแคบ นอกจากนั้นยังมีฝายหินทิ้งเป็นระยะๆ ทำให้น้ำไหลไม่สะดวก จะต้องปรับปรุงสภาพลำน้ำให้โล่ง และทำอาคารบังคับน้ำหรือประตูระบายน้ำที่ฝายแทน เพื่อให้น้ำไหลสะดวกในฤดูฝน และสามารถยกน้ำไปใช้ในการเกษตรได้ในฤดูแล้ง"จากพระราชดำริข้างต้น ส่งผลให้เกิดมาตรการแก้ไขปัญหาน้ำท่วมในเขตตัวเมืองเชียงใหม่และเขตใกล้เคียงขึ้น โดยโครงการประตูระบายน้ำในลำน้ำปิง เป็นหนึ่งในสามของมาตรการแก้ไขปัญหาน้ำท่วมในเขตตัวเมืองเชียงใหม่ ตามมติคณะรัฐมนตรี เมื่อวันที่ 7 กุมภาพันธ์ 2549 โดยมีการก่อสร้างอาคารประตูระบายน้ำ ควบคุมระดับน้ำอัตโนมัติ บันไดปลาโจร และอาคารท่อส่งน้ำปากคลองจำนวน 3 แห่ง ส่งน้ำให้กับพื้นที่ส่งน้ำฝายท่าศาลา ฝายหนองผึ้ง และฝายท่าวังตาล
“วันนี้นอกจากตนได้ลงพื้นที่มาตรวจเยี่ยมการดำเนินงานของโครงการประตูระบายน้ำในน้ำปิงแล้ว ยังตั้งใจมาให้กำลังใจเจ้าหน้าที่ทุกภาคส่วนของกระทรวงเกษตรฯ ที่ปฏิบัติราชการอยู่ในพื้นที่ 17 จังหวัดภาคเหนือ โดยเฉพาะหลังการลงพื้นที่ในครั้งนี้ ได้เห็นการดำเนินงานตามนโยบายของกระทรวงเกษตรและสหกรณ์ที่เป็นไปอย่างดีเยี่ยม ต้องขอบคุณเจ้าหน้าที่ทุกท่านอีกครั้ง” ดร.ทองเปลว กล่าว
วันอังคารที่ 21 มิถุนายน 2565
อนุมัติ 338 ล้าน พัฒนาแหล่งท่องเที่ยวภาคใต้ฝั่งอันดามัน
วันศุกร์ที่ 17 มิถุนายน 2565
ต่อจากนี้ไป ขอเชิญรับฟังไทยคู่ฟ้า ค่ะ
รัฐบาลเดินหน้าพัฒนาทรัพยากรการท่องเที่ยว โดยอนุมัติวงเงิน 338 ล้านบาท สำหรับกลุ่มจังหวัดภาคใต้ฝั่งอันดามัน ได้แก่ จ.สตูล ตรัง ภูเก็ต พังงา และกระบี่ เช่น โครงการพัฒนาศูนย์เรียนรู้อนุรักษ์ฟื้นฟูพะยูนและสัตว์ทะเลหายาก จ.ตรัง ให้ทันสมัย โครงการ Phuket Health Sandbox จ.ภูเก็ต เพิ่มความสะดวกด้วยแพลตฟอร์มออนไลน์ โครงการศูนย์กลางการท่องเที่ยวและนันทนาการชายฝั่งแห่งเมืองพังงา และโครงการพัฒนาแหล่งสปาวารีน้ำพุร้อนคลองท่อมเมืองสปา จ.กระบี่ ให้สะอาด สวยงาม และคงรักษาความเป็นธรรมชาติไว้ เพื่อรองรับและดึงดูดนักท่องเที่ยวทั้งชาวไทยและต่างชาติ สร้างรายได้ให้ประชาชน โดยคาดว่าในฤดูท่องเที่ยวช่วงปลายปีนี้จะมีนักท่องเที่ยวจากต่างชาติเดินทางมาเที่ยวเมืองไทยกว่า 1 ล้านคน/เดือน
“สื่อสารภารกิจรัฐบาล” กับสำนักโฆษก สำนักเลขาธิการนายกรัฐมนตรี
วันจันทร์ที่ 28 มีนาคม 2565
บขส. จับมือ อ.ส.ค. ร่วมลงนามในบันทึกข้อตกลงว่าด้วยการประสานความร่วมมือในการจัดกิจกรรมส่งเสริมการตลาดและพัฒนาการท่องเที่ยวเชิงเกษตร
ดึงทรัพยากรของ 2 หน่วยงาน สนับสนุนการท่องเที่ยวเชิงเกษตร แบบ ONE DAY TRIP
วันที่ 28 มีนาคม 2565 นางชุติภา เพชรพูล ผู้ช่วยกรรมการผู้จัดการใหญ่ สำนักอำนวยการ บริษัท ขนส่ง จำกัด (บขส.) กระทรวงคมนาคม และนายพีระ ไชยรุตม์ ผู้ช่วยกรรมการผู้อำนวยการองค์การส่งเสริมกิจการโคนมแห่งประเทศไทย (อ.ส.ค.) ร่วมลงนามในบันทึกข้อตกลงว่าด้วยการประสานความร่วมมือในการจัดกิจกรรมส่งเสริมการตลาดและพัฒนาการท่องเที่ยวเชิงเกษตร ระหว่างบริษัท ขนส่ง จำกัด (บขส.) กับ องค์การส่งเสริมกิจการโคนมแห่งประเทศไทย (อ.ส.ค.) ณ ห้องประชุม 1 อาคารสถานีขนส่งผู้โดยสารกรุงเทพ (จตุจักร)
นางชุติภา เพชรพูล ผู้ช่วยกรรมการผู้จัดการใหญ่ สำนักอำนวยการ บขส. กล่าวว่า บขส. และ อ.ส.ค. มีแนวคิดร่วมกันในการจัดทำโครงการท่องเที่ยวเชิงเกษตร สนับสนุนให้นักท่องเที่ยว และประชาชนทั่วไป สามารถเดินทางไปท่องเที่ยว แบบ ONE DAY TRIP หรือเข้าร่วมกิจกรรมของ อ.ส.ค. ณ ฟาร์มโคนมไทย-เดนมาร์ค ได้อย่างสะดวก โดย ปัจจุบัน บขส. มีรถโดยสาร เส้นทางกรุงเทพ - สระบุรี ให้บริการวันละ 8 เที่ยว (ไป-กลับ) สามารถรองรับผู้ใช้บริการที่ประสงค์จะเดินทางไปยังเส้นทางดังกล่าวได้ นอกจากนี้ บขส. ยังสามารถให้บริการจัดทริปท่องเที่ยว ประชุมสัมมนา หรือ ท่องเที่ยวเชิงเกษตร ด้วยรถโดยสารไม่ประจำทาง (รถเช่าเหมา) ให้กับกลุ่มนักท่องเที่ยว หน่วยงานต่าง ๆ ทั้งภาครัฐและเอกชน ในราคามิตรภาพ เพื่อส่งเสริมและกระตุ้นการท่องเที่ยว รวมทั้งสนับสนุนวิสาหกิจชุมชนท้องถิ่น ในการนำสินค้าทางการเกษตรและสินค้าพื้นบ้านมาจำหน่าย เพื่อสร้างรายได้ให้แก่ชาวบ้านในชุมชนอีกทางหนึ่งด้วย
ด้านนายพีระ ไชยรุตม์ ผู้ช่วยกรรมการผู้อำนวยการ อ.ส.ค. กล่าวว่า การพัฒนาความร่วมมือระหว่างกันครั้งนี้ เป็นการตอบสนองต่อนโยบายภาครัฐที่มีวัตถุประสงค์เชิงยุทธศาสตร์ในการใช้ทรัพยากรร่วมกันระหว่างรัฐวิสาหกิจ เพื่อสนับสนุนให้เกิดกิจกรรมของทั้งสองหน่วยงาน ปัจจุบัน อ.ส.ค. มีการจัดกิจกรรมท่องเที่ยวชมฟาร์มในหลายรูปแบบ เช่น การเข้าชมฟาร์มตามเส้นทางท่องเที่ยว ชมการผลิตผลิตภัณฑ์นม มีจุดเด่นในเรื่องสถานที่ประวัติศาสตร์การเลี้ยงโคนมมากว่า 60 ปี ทิวทัศน์ที่สวยงาม และมีระยะห่างจากกรุงเทพเพียง
136 กิโลเมตร